અમદાવાદ: ગુજરાતના વિવિધ ભાગોમાં અતિભારે વરસાદની ચેતવણી સાથે આગામી ચાર દિવસ માટે રેડ એલર્ટની પણ જાહેરાત કરાઈ છે. ગુજરાતના ઉત્તર, મધ્યપૂર્વ અને દક્ષિણ ગુજરાતમાં તથા સૌરાષ્ટ્રમાં વરસાદથી ઠેર ઠેર પાણી ભરાયા છે. વલસાડના કપરાડામાં પાંચ ઇંચથી વધુ વરસાદ જ્યારે લુણાવાડામાં ચાર ઇંચથી વધુ વરસાદ નોંધાયો છે. રાજ્યભરમાં આજે 31 તાલુકાઓમાં એકથી ત્રણ ઇંચ અને 27 તાલુકામાં અડધાથી એક ઇંચ વરસાદ થયો છે. 59 તાલુકાઓમાં નોંધપાત્ર વરસાદ થયો છે જેમાં સંતરામપુર તાલુકામાં ચાર, ધરમપુર, ખેરગામ, મહુધામાં ત્રણ ઇંચ, કપરાડા, ઇડર, કપડવંજ, ધાનપુર, સુબીર, કંડાણા અને મેધરજમાં બેથી વધુ ઇંચ વરસાદ નોધાયો છે.